
VARSTVO FIŽOLA PRED ŠKODLJIVCI
1 Črna fižolova uš 
V zadnjih dneh na opazovanih lokacijah beležimo v nasadih fižola prisotnost kolonij črne fižolove uši (Aphis fabae). Pridelovalce opozarjamo, da redno pregledujejo svoje nasade fižola in ob prisotnosti uši uporabijo enega od insekticidov: Fastac 100 EC (zaloge v uporabi do 30.4.2022, 0,125 L/ha; največ 2-krat v eni rastni sezoni; K = 7 dni), Karate Zeon 5 CS (samo  za stročji fižol; 0,15 L/ha; največ 2-krat v eni rastni sezoni; K = 7 dni), Pirimor 50 WG (0,75 kg/ha; največ 1-krat v eni rastni sezoni;  K = 14 dni). 
[bookmark: _GoBack]Pred škropljenjem pozorno preberite navodila za uporabo in jih ob škropljenju dosledno upoštevajte!
VARSTVO FIŽOLA PRED BOLEZNIMI
1 Fižolov ožig in listna pegavost na fižolu
V zadnjih dneh smo na opazovanih lokacijah zabeležili prve pojave fižolovega ožiga (Collethortrichum lindemuthianum), kot škrlatno rdeče obrobljene uleknjene pege na listih fižola. Pri opazovanjih smo v zadnjih dneh zabeležili tudi pojav listnih pegavosti na fižolu
(Mychosphaerella spp.). Znaki so zelo podobni fižolovemu ožigu, le da imamo pri listni pegavosti fižola manj vdrte pege na listih. Pridelovalce fižola opozarjamo, da pregledajo svoje nasade fižola in ob pojavu fižolovega ožiga uporabijo enega od fungicidov: Cuprablau Z 35 WG (manjša uporaba, je preventivni kontaktni fungicid; odmerek 0,66-1,5 kg/ha; največ 5-krat v eni rastni sezoni; K = 3 dni),  Cuprablau Z 50 WP (manjša uporaba, je preventivni kontaktni fungicid; odmerek 0,8-1,5 kg/ha; največ 3-krat v eni rastni sezoni; K = 3 dni), Switch 62,5 ima kombinirano kontaktno in sistemično delovanje; deluje na fižolov ožig in tudi na sivo plesen (Botryotinia fuckeliana) na fižolu (odmerek 1 kg/ha; največ 2-krat v eni rastni sezoni; K = 28 dni za stročnice za zrnje, K = 14 dni za ostale stročnice). Ob pojavu listnih pegavosti iz rodu Mychosphaerella, za zmanjševanje okužb priporočamo, v fižolu za stročje ali zrnje (suho ali sveže), uporabo fungicidov Ortiva ali Zaftra AZT 250 SC ali Mirador 250 SC (sistemični fungicidi; odmerek 1 L/ha; največ 2-krat v eni rastni sezoni; K = 7 dni za fižol za stročje, K = 14 dni za fižol za zrnje).

